**Ա Մ Փ Ո Փ Ա Թ Ե Ր Թ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1.** **ՀՀ ֆինանսների նախարարություն** | 23.04.2021թ. |
| N 01/8-3/6205-2021 |
| Ի կատարումն ՀՀ վարչապետի 22.04.2021թ. N 02/16.4/13094-2021 հանձնարարականի` ուսումնասիրելով ««Հայաստանի Հանրապետության 2021 թվականի պետական բյուջեի մասին» օրենքում վերաբաշխումներ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու և Հայաստանի Հանրապետության առողջապահության նախարարությանը գումար հատկացնելու մասին» ՀՀ կառավարության որոշման նախագիծը (այսուհետ՝ Նախագիծ)՝ հայտնում ենք հետևյալը.1. Նախագծով նախատեսվում է Հայաստանի Հանրապետության 2021 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին Հայաստանի Հանրապետության առողջապահության նախարարությանը 2021 թվականի առաջին կիսամյակում հատկացնել 2,000,000.0 հազ. դրամ (բյուջետային ծախսերի տնտեսագիտական դասակարգման «Ընդհանուր բնույթի այլ ծառայություններ» հոդվածով):Նախագծին կից ներկայացված հիմնավորման համաձայն Նախագծով պահանջվող գումարը նախատեսվում է ուղղել 1207 ծրագրի «11001. Սոցիալապես անապահով և հատուկ խմբերում ընդգրկվածներին բժշկական օգնության ծառայություններ» միջոցառմանը (այսուհետ` Միջոցառում)` վերականգնելով ՀՀ 2021թ. պետական բյուջեով Միջոցառման գծով հատկացված միջոցները, որից 1,010,516.1 հազ դրամը ՀՀ կառավարության 18.02.21թ. N217-Ն և 04.03.21թ. N311-Ն որոշումներով նվազեցվել և ուղղվել էր Հայաստանի Հանրապետությունում կորոնավիրուսային վարակի (COVID) կանխարգելման, վերահսկման, բուժման և այլ համալիր միջոցառումների իրականացման նպատակով կատարված ծախսերի փոխհատուցմանը: Իսկ մնացած` 989,483.9 հազ. դրամի հաշվին` Միջոցառման շրջանակներում 44-օրյա պատերազմի ժամանակ տուժած անձանց (մոտ 9000 դեպք) մատուցել բժշկական օգնության և սպասարկման ծառայություններ, ովքեր պետության կողմից երաշխավորված անվճար և արտոնյալ պայմաններով բժշկական օգնության ու սպասարկման ծառայություններից օգտվելու իրավունք են ստացել ՀՀ կառավարության 01.10.2020թ. N 1625-Ն որոշմամբ:Այս կապակցությամբ հայտնում ենք, որ Նախագծի քննարկմանն հնարավոր է անդրադառնալ համապատասխան հաշվարկ-հիմնավորումների առկայության պարագայում:Միաժամանկ, հաշվի առնելով, որ ՀՀ 2021 թվականի պետական բյուջեով նախատեսված ՀՀ կառավարության պահուստային ֆոնդն առաջին կիսամյակում արդեն իսկ ծանրաբեռնված է ՀՀ կառավարության համապատասխան որոշումներով և որոշման նախագծերով, ուստի առավել նպատակահարմար է դիտարկել Նախագծով նախատեսված միջոցառումների բյուջետավորումը ոլորտային հատկացումների շրջանակներում կատարելու տարբերակը՝ ծախսային միջոցառումների առաջնահերթությունների վերանայման համատեքստում՝ միջծրագրային և/կամ միջեռամսյակային վերաբաշխումներ կատարելու միջոցով:2. Ինչ վերաբերում է Նախագծի ձևակերպումներին, ապա առաջարկում ենք հանել Նախագծի 2-րդ կետը:  | **Ընդունվել է**Նախագծին կցվել է հաշվարկ-հիմնավորում: **Չի ընդունվել**Նախագծով վերաբաշխվող գումարը անհրաժեշտ է արդեն իսկ փաստացի մատուցված ծառայությունների դիմաց ֆինանսավորումը իրականացնելու համար: Բացի այդ, հիմնավորման մեջ նշված է, որ ՀՀ 2021թվականի պետական բյուջե «Առողջապահություն» բաժնի համար հատկացված միջոցների սղության պատճառով հնարավոր չէ կատարել միջծրագրային և/կամ միջեռամսյակային վերաբաշխումներ:**Ընդունվել է** |

**Առողջապահության նախարարություն**